EELNÕU

02.05.2024

**Lennundusseaduse muutmise seadus**

**§ 1. Lennundusseaduse muutmine**

Lennundusseaduses tehakse järgmised muudatused:

**1**) paragrahvi 2 lõige 1 muudetakse ja sõnastatakse järgmiselt:

„(1) Käesoleva seaduse sätteid kohaldatakse tsiviillennunduses ja riiklike õhusõidukite suhtes, kui seaduse või välislepinguga ei ole sätestatud teisiti.“;

**2**) paragrahvi 2 täiendatakse lõikega 11 järgmises sõnastuses:

„(11) Käesolevat seadust kohaldatakse riikliku õhusõidukiga tegelevate isikute ja organisatsioonide suhtes, kui tegemist on käesoleva seaduse § 5 lõikes 3 nimetatud riikliku õhusõiduki lennundustegevusega.“;

**3**) paragrahvi 2 lõige 21 muudetakse ja sõnastatakse järgmiselt:

„(21) Kaitselennunduse õhusõidukile kohaldatakse käesoleva seaduse § 4 lõiget 1, §-e 41, 5, 61, 72, 73, 221, 222, 374, § 462 lõikeid 1 ja 2 ning 73. peatükki, kui seaduse või välislepinguga ei ole sätestatud teisiti.“;

**4**) paragrahvi 5 lõige 3 muudetakse ja sõnastatakse järgmiselt:

„(3) Riiklik õhusõiduk on avaliku võimu volitusi omava asutuse või tema nimel avalikes huvides ning riigi kontrolli all ja vastutusel olev õhusõiduk, millega täidetakse sõjalise kaitse, tollijärelevalve, politsei, otsingutööde, päästesündmuse lahendamise, piiri- ja rannikuvalve või muude samalaadsete tegevuste või teenustega seotud ülesandeid.“;

**5**) paragrahvi 5 lõige 4 tunnistatakse kehtetuks;

**6**) paragrahvi **61  pealkirjast jäetakse välja sõnad „ Riiklik lennundus ja“;**

**7**) paragrahvi **61** lõige 1 tunnistatakse kehtetuks;

**8)** paragrahvi 7 täiendatakse lõigetega 111 ja 112 järgmises sõnastuses:

„(111) Euroopa Parlamendi ja nõukogu määruse (EL) 2018/1139 artikli 2 lõikes 6 nimetatud kohaldamisotsus kehtestatakse [valdkonna eest vastutava ministr](https://www.riigiteataja.ee/akt/dyn=120032024002&id=13274486)i käskkirjaga Transpordiameti ettepanekul.

(112) Käesoleva paragrahvi lõikes 111 sätestatud otsuse tegemisel tuleb lisaks Euroopa Parlamendi ja nõukogu määruses (EL) 2018/1139 kehtestatud kohaldamisotsuse tegemise põhimõtetele arvestada järgmiste asjaoludega:

1) kohaldamisotsus peab toetama lennuohutuse taseme hoidmist või looma tingimused selle parendamiseks;

2) kohaldamisotsus on majanduslikult põhjendatud, arvestades muu hulgas ülesandega kaasnevat täiendavat rahastamise vajadust ning järelevalveks tehtavaid kulutusi;

3) kohaldamisotsusega ei halvendata lennunduse järelevalve kvaliteeti.“;

**9**) paragrahvi 72 lõige 3muudetakse ja sõnastatakse järgmiselt:

„(3) Kaitselennundusmäärustiku kehtestab [riigikaitse korraldamise valdkonna eest vastutav minister](https://www.riigiteataja.ee/akt/dyn=120032024002&id=122102019002) määrusega, milles sätestatakse:

1) kaitselennunduse õhusõidukite jagunemine;

2) nõuded kaitselennunduse õhusõidukile, selle lennukõlblikkusele ja jätkuvale lennukõlblikkusele, hooldamisele, käitamisele ja lennutegevusele, nendega seotud isikutele ja koolitustele;

3) lennuväljad ja nende osad ning varustus, töötajad ja organisatsioonid, mida kontrollib ja kasutab Kaitseministeeriumi valitsemisala valitsusasutus või Kaitseliit;

4) operatiivse lennuliikluse lennureeglid;

5) kaitselennunduse õhusõiduki osalusel toimunud lennuõnnetuste ja -intsidentide uurimise kord;

6) kaitselennunduse järelevalve korraldamise kord.“;

**10**) paragrahv 77 tunnistatakse kehtetuks;

**11**) paragrahvi 221 lõige 11 muudetakse ja sõnastatakse järgmiselt:

„(11) Kaitselennunduse õhusõiduk tuleb selle käitamiseks kanda kaitselennunduse õhusõidukite registrisse, välja arvatud välisriigi relvajõudude õhusõidukid ja sõjaväelisel väljaõppel ainult sihtmärgina kasutatavad mehitamata õhusõidukid.“;

**12)** seaduse 3. peatükki täiendatakse §-ga 222 järgmises sõnastuses:

„**§ 222. Kaitselennunduse õhusõiduki märgistamine ja riikkondsuse tunnuse kasutamine**

(1) Kaitselennunduse õhusõidukite registris registreeritud kaitselennunduse õhusõiduk peab olema märgistatud registreerimisnumbri ja riikkondsuse tunnusega.

(2) Õhusõiduki registreerimisnumbri märgistamise ning riikkondsuse tunnuse, selle kasutamise ja märgistamise, sealhulgas märgistamise erandi andmise korra kehtestab [riigikaitse korraldamise valdkonna eest vastutav minister](https://www.riigiteataja.ee/akt/dyn=120032024002&id=122102019002) käesoleva seaduse § 72 lõikes 3 sätestatud määrusega.“;

**13**) seaduse 6. peatükki täiendatakse §-ga **374** järgmises sõnastuses:

**„§ 374.** **Aeronavigatsiooniteenuse osutamine kaitselennunduses**

Sertifitseeritud aeronavigatsiooniteenuse osutaja võib osutada lennujuhtimise teenust kaitselennunduse operatiivsele lennuliiklusele, kui vastavad lennujuhtimise protseduurid on kooskõlastatud Kaitseväega.“;

**14**) paragrahvi 462 lõige 2 muudetakse ja sõnastatakse järgmiselt:

„(2) Lennuväljadel või kopteriväljakutel, mida kasutavad riiklikud ja tsiviilõhusõidukid ühiselt, töötab lennuvälja või kopteriväljaku käitaja välja ühised lennundusjulgestuse meetmed.“;

**15**) seadust täiendatakse 73. peatükiga järgmises sõnastuses:

„**73. peatükk**

**Kaitselennundus**

**1. jagu**

**Kaitselennunduse load ja sertifikaadid ning nende andmine ja tunnustamine**

**§ 4627. Kaitselennunduses asjakohaste lubade ja sertifikaatide andmise, nõuetele vastavuse kontrollimise või teiste asutuste ja organisatsioonide välja antud lubade või sertifikaatide tunnustamise pädev asutus**

Kaitsevägi on kaitselennunduses pädev asutus asjakohaste lubade ja sertifikaatide andmiseks, või teiste asutuste ja organisatsioonide välja antud lubade või sertifikaatide tunnustamiseks:

1) käesoleva seaduse § 72 lõike 3 alusel kehtestatud määruses nimetatud kaitselennundusega tegelevate isikute suhtes;

2) kaitselennunduse õhusõiduki lennukõlblikkuse suhtes;

3) kaitselennundusega tegeleva tootjaorganisatsiooni suhtes;

4) kaitselennundusega tegeleva hooldusorganisatsiooni suhtes;

5) kaitselennundusega tegeleva jätkuvat lennukõlblikkust korraldava organisatsiooni suhtes;

6) kaitselennundusega tegeleva koolitusorganisatsiooni suhtes;

7) kaitselennunduse lennuvälja rajatise suhtes;

8) kaitselennunduse jaoks vajaliku lennutreeningseadme suhtes.

**§ 4628. Kaitselennunduses loa ja sertifikaadi kohustuslikkus ning lubade ja sertifikaatide andmine**

(1) Käesoleva seaduse § 72 lõike 3 alusel kehtestatud määruses nimetatud kaitselennundusega tegelevatel isikutel peab olema kaitselennunduses tegutsemiseks kehtiv asjaomane luba.

(2) Kaitselennunduses tegutsemise korral peab olema kehtiv asjaomane sertifikaat:

1) kaitselennunduse õhusõidukil lennukõlblikkuse ja jätkuva lennukõlblikkuse tõendamiseks;

2) kaitselennundusega tegeleval tootjaorganisatsioonil vajaduse korral;

4) kaitselennundusega tegeleval hooldusorganisatsioonil;

5) kaitselennundusega tegeleval jätkuvat lennukõlblikkust korraldaval organisatsioonil;

6) kaitselennundusega tegeleval koolitusorganisatsioonil;

7) kaitselennunduse rajatisel;

8) kaitselennunduses vajalikul lennutreeningseadmel.

(3) Kaitselennunduse pädev asutus teeb loa või sertifikaadi andmise otsuse 30 päeva jooksul kõikide vajalike andmetega taotluse esitamisest arvates.

(4) Lubade ja sertifikaatide taotlemise ja andmise ning teiste asutuste ja organisatsioonide välja antud lubade või sertifikaatide tunnustamise taotlemise ja otsustamise korra kehtestab Kaitseväe juhataja või tema volitatud isik.

**§ 4629.** **Loa või sertifikaadi andmisest keeldumine, kehtivuse peatamine ja kehtetuks tunnistamine**

(1) Kaitselennunduse pädev asutus keeldub loa või sertifikaadi andmisest, kui kaitselennundusega tegelev isik, organisatsioon, õhusõiduk, rajatis või lennutreeningseade ei vasta selleks õigusaktides sätestatud nõuetele.

(2) Loa või sertifikaadi kehtivuse võib peatada, kui selgub, et kaitselennundusega tegelev isik, organisatsioon, õhusõiduk, rajatis või lennutreeningseade ei vasta selleks õigusaktis sätestatud nõuetele.

(3) Käesoleva paragrahvi lõikes 2 nimetatud juhul peatatakse loa või sertifikaadi kehtivus kuni puuduste kõrvaldamiseks määratud tähtaja jooksul nõuete täitmiseni.

(4) Kui peatamise aluseks olnud puuduste kõrvaldamise tähtaja jooksul ei ole nõudeid täidetud, tunnistatakse luba või sertifikaat kehtetuks.

**§ 4630. Loa või sertifikaadi tunnustamine kaitselennunduses**

(1) Kaitselennunduse pädev asutus võib tunnustada teise asutuse või rahvusvahelise organisatsiooni antud luba või sertifikaati, kui isiku kvalifikatsioon, organisatsioon, õhusõiduk või lennutreeningseade vastab kaitselennunduses kehtestatud samaväärsetele nõuetele.

(2) Loa ja sertifikaadi tunnustamiseks hindab kaitselennunduse pädev asutus taotluses esitatud andmete põhjal, kui suures ulatuses arvestatakse isiku varasemat kogemust ja kvalifikatsiooni, ning kas isikule, organisatsioonile, lennutreeningseadmele või õhusõidukile seaduse või muu õigusaktiga sätestatud nõuded on täidetud.

(3) Tunnustamise tulemusel annab kaitselennunduse pädev asutus välja käesoleva seaduse  § 4628sätestatud kaitselennunduses kohustusliku loa või sertifikaadi.

(4) Kui tunnustatav isik, tema luba või sertifikaat ei vasta käesoleva seaduse § 72 lõikest 3 alusel kehtestatud määruses või muus õigusaktis sätestatud nõuetele, annab kaitselennunduse pädev asutus välja piirangutega loa või sertifikaadi. Piirangud eemaldatakse, kui on tõendatud nõuetele vastavus ja piirangute seadmise alus on ära langenud.

5) Kaitselennunduse pädev asutus teeb loa või sertifikaadi tunnustamise otsuse 30 päeva jooksul kõikide vajalike andmetega taotluse esitamisest arvates.

**§ 4631. Kaitselennunduses loa või sertifikaadi tunnustamisest keeldumine**

Kaitselennunduse pädev asutus keeldub loa või sertifikaadi tunnustamisest, kui tunnustamist taotlev isik, organisatsioon, lennutreeningseade või õhusõiduk ei vasta käesoleva seaduse § 72 lõike 3 alusel kehtestatud määruses või muus õigusaktis sätestatud nõuetele ning piirangutega loa või sertifikaadi välja andmine ei ole võimalik.

**2. jagu**

**Kaitselennunduse õhusõiduki lennukõlblikkus, lennundusjulgestuse nõuded ning reisijate ja kauba vedu**

**§ 4632. Kaitselennunduse õhusõiduki lennukõlblikkus ja jätkuv lennukõlblikkus**

Kaitselennunduse õhusõiduk on lennukõlblik ja jätkuvalt lennukõlblik, kui see vastab käesoleva seaduse § 72 lõike 3 alusel kehtestatud määrusega kehtestatud õhusõiduki lennukõlblikkuse ja jätkuva lennukõlblikkuse nõuetele, mida tõendavad kaitselennunduse pädeva asutuse välja antud õhusõiduki lennukõlblikkuse sertifikaat, piiratud lennukõlblikkuse sertifikaat või lennukõlblikkuse kontrolli sertifikaat.

**§ 4633.  Kaitselennunduse lennundusjulgestuse nõuete kohaldamine**

(1) Käesolevas peatükis sätestatud lennundusjulgestuse, sealhulgas lennueelse julgestuskontrolli nõudeid kohaldatakse ainult Kaitseväe ja Kaitseliidu kasutuses oleva lennuvälja ja kopteriväljaku ning mehitamata õhusõiduki juhtimiskeskuse suhtes.

(2) Kaitselennunduse lennundusjulgestusnõuded sätestatakse käesoleva seaduse § 72 lõike 3 alusel kehtestatud määruses ning need peavad olema kooskõlas käesoleva seaduse § 462 lõikes 2 sätestatu ja Kaitseväe korralduse seaduses julgeolekualale kehtestatud nõuetega.

**§ 4634.****Reisijate ja kauba vedu**

Reisijate ja kauba veo nõuded ning reisijate ja kauba koosvedamise nõuded Kaitseministeeriumi valitsemisala asutuse ja Kaitseliidu ülesannete täitmiseks sätestatakse käesoleva seaduse § 72 lõike 3 alusel kehtestatud määrusega.“.

**§ 2. Seaduse jõustumine**

Käesolev seadus jõustub järgmisel päeval pärast Riigi Teatajas avaldamist.

Lauri Hussar

Riigikogu esimees

Tallinn, „.....“....................2024. a

Algatab Vabariigi Valitsus

„.....“.......................2024. a